Ուլիանա Սինեցկայա

Ուլիանա Յանովնա Սինեցկայա (), ռուս երգչուհի։ «Մանկական Եվրատեսիլ 2006 երգի մրցույթ»-ի եզրափակիչ փուլի մասնակից, «Ռուսաստանի ձայնը» և «Աստղերի ֆաբրիկա» երաժշտական շոուների մասնակից։ 2018 թվականից «ՎԻԱ Գրա» խմբի մեներգչուհի։

Կենսագրություն 
Ծնվել է 1997 թվականի մարտի 29-ին Յուգորսկում։ 2006 թվականին Սինիցկին տեղափոխվել է Եկատերինբուրգ։ 5 տարի զբաղվել է վոկալով և սովորել է № 2 մանկական երաժշտական դպրոցում։ Սովորել է Դիագիլևի ճեմարանում։ 2014 թվականին դպրոցն ավարտելուց հետո ընդունվել է Ռուսական կրթական ակադեմիա՝ ընտրելով հոգեբանի մասնագիտությունը։ «Բեմը առաջին հերթին մարդիկ են, շփումները։ Եվ այստեղ առանց հոգեբանության չի լինի», կարծում է Ուլիանան։

2006 թվականին դարձել է «Մանկական Եվրատեսիլ» մրցույթի ռուսական ընտրության եզրափակչի մասնակից։ 2008 թվականի փետրվարին հաղթել է «Ռիթմի տիրակալներ»-ը փառատոնում։ Նույն թվականին դարձել է «Փոքրիկ փոխ-մինի-միսս աշխարհ»-ի տիտղոսակիր՝ ներկայացնելով  Եկատերինբուրգ-Fashion մոդելային գործակալությունը։ 2011 թվականին ընդգրկվել է «Ռուսական մարգարիտ» մրցույթի հաղթողների եռյակում (միջին խումբ)՝ ներկայացնելով Եկատերինբուրգը։ Հաղթողներին հնարավորություն է տրվել Գերմանիայի միջազգային մրցույթում Ռուսաստանը ներկայացնելու։ Մասնակցել է «Ուրալյան աղբյուրներ» փառատոնին։

2012 թվականին պայմանագիր է կնքել «Universal studios»-ի հետ, ձայնագրել է ալբոմ և թողարկել՝ տեսահոլովակ։ Հոկտեմբերի 25-ին «Ձայնի մոգություն 2012» էստրադա-ջազային վոկալի IV Համառուսաստանյան հեռուստատեսային մրցույթում զբաղեցրել է երկրորդ տեղը։ 2013 թվականին արժանացել է «5+» մրցանակի՝ «Վոկալիստ» անվանակարգում։ Նոյեմբերի 1-ին ելույթ է ունեցել Կրեմլի պալատի բեմում՝ Ալեքսանդր Նովիկովի (Ուրալի էստրադայի պետական թատրոնի ղեկավարը, որի մենակատարուհին էր այդ ժամանակ) հոբելյանական երեկոյին։

2014 թվականին ներկայացրել է «Ռուսաստանի ձայնը» երաժշտական շոուն։ Նրա ուսուցիչն էր Ալեքսանդր Գրադսկին։

2017 թվականի սեպտեմբերին մասնակցել է «Նոր աստղերի ֆաբրիկա» նախագծին՝ Վիկտոր Դրոբիշայի ղեկավարությամբ։ 2017 թվականի հոկտեմբերի 22-ի հաշվետու համերգի արդյունքներով պետք է լքեր նախագիծը, սակայն Ֆիլիպ Կիրկորովը, որը հրավիրված էր որպես հյուր, պնդել է, որ աղջկան թողնեն։ 2017 թվականի դեկտեմբերին եղել «CASH» փոփ-խմբի մենակատարը, առաջնաելույթը կայացել է «Նոր աստղերի ֆաբրիկա»-ի ավարտական գալա-համերգի ժամանակ։ 2018 թվականի գարնանը խումբը ցրվել է։

2018 թվականից՝ «ՎԻԱ Գրա» խմբի մեներգչուհի է։ Բացի Սինեցկայայից, այդ խմբի անդամներից են՝ Էրիկա Գերցեգը և Օլգա Մեգանսկին։ 2020 թվականի նոյեմբերին Կոնստանտին Մելաձեն ներկայացրել է խմբի նոր կազմը, որը երկու երրորդով փոփոխված էր, սակայն Ուլիանա Սինեցկայան պահպանել է իր տեղը կոլեկտիվում։

Սկավառակագրություն 
Մեներգչի կարիերա

 «Лети» (2017)
 «Ула, Ула-ла» (2017)

«CASH» խմբի կազմում

 «Деньги» (2017)
 «Вдох, пульс, ритм» (2018)

«ՎԻԱ Գրա» խմբի կազմում

 «Я полюбила монстра» (2018)
 «ЛюбоЛь» (2019)
 «1+1» (2019)
 «Рикошет» (2020)
 «Антигейша 2021» (2021)
 «Родниковая вода» (2021)
 «Манекен» (2021)

Տեսագրություն 
«ՎԻԱ Գրա» խմբի կազմ

Անձնական կյանք 
2017 թվականից հարաբերությունների մեջ է ուկրաինացի երգիչ Alekseev-ի հետ։

Ծանոթագրություններ 

Ռուսաստանի փոփ-վոկալիստներ
Ռուս երգչուհիներ